**Az EU Bizottság a KAP célzott felülvizsgálatát javasolja a mezőgazdasági termelők támogatása érdekében**

Az Európai Bizottság március 15.-én a közös agrárpolitika (KAP) egyes rendelkezéseinek felülvizsgálatára tett javaslatot, amelynek célja az egyszerűsítés, ugyanakkor az uniós mezőgazdaság és élelmiszeripar erős, fenntartható és versenyképes politikájának fenntartása.

A KAP-ban érvényesített termelési feltételrendszerrel és a KAP stratégiai tervekkel kapcsolatos javaslatok célja, hogy csökkentsék az uniós mezőgazdasági termelők számára az ellenőrzésekkel kapcsolatos terheket, és nagyobb rugalmasságot biztosítsanak számukra bizonyos környezetvédelmi feltételrendszereknek való megfelelés tekintetében. A nemzeti közigazgatásoknak is nagyobb rugalmasságot biztosítanak bizonyos előírások alkalmazása terén.

Ennek érdekében a Bizottság a Tanácsnak és az Európai Parlamentnek is megküld egy vitairatot, amelyben számos intézkedést vázol fel a mezőgazdasági termelők helyzetének javítására az élelmiszer-ellátási láncban. A lehetséges intézkedések listáját a Tanács következő ülésén a mezőgazdasági miniszterekkel megvitatják. A tagállamokkal a lehetséges intézkedésekről többféle formában tárgyalni fognak, mindenekelőtt a március 26-án esedékes Mezőgazdasági Tanácson.

A termelési feltételek új realitásokhoz történő hozzáigazítása érdekében a "jó mezőgazdasági és környezeti feltételek" (GAEC) némelyikének újragondolását kezdeményezte a Bizottság, így

* GAEC 8 (a nem termelési jellemzőkkel kapcsolatos általános mezőgazdasági és ökológiai feltételek)
* GAEC 7 (vetésforgó
* GAEC 6 (talajborítás az érzékeny időszakokban)

alkalmazására tesz konkrét javaslatot. E konkrét változtatásokon túlmenően a Bizottság javasolja, hogy a tagállamok bizonyos növényeket, talajtípusokat vagy gazdálkodási rendszereket mentesíthessenek a talajművelésre, talajtakarásra és vetésforgóra/diverzifikációra vonatkozó követelmények teljesítése alól (GAECS 5, 6, 7). Célzott mentességeket lehetne adni a Natura 2000 területeken az állandó gyepterületek helyreállítása érdekében történő szántás engedélyezésére, amennyiben azok ragadozók vagy invazív fajok miatt károsodtak (GAEC 9).

tervek általános környezetvédelmi célkitűzéseivel.

Szélsőséges esetekben, amikor a kedvezőtlen időjárási körülmények megakadályozzák a mezőgazdasági termelőket a megfelelő munkavégzésben és a jó mezőgazdasági és ökológiai állapotra vonatkozó követelmények betartásában, a tagállamok átmeneti eltéréseket is bevezethetnek. Ezeknek az eltéréseknek időben korlátozottnak kell lenniük, és csak az érintett kedvezményezettekre kell vonatkozniuk.

Annak biztosítása érdekében, hogy az uniós országok gyakrabban tudják a KAP stratégiai terveiket a változó feltételekhez igazítani, a Bizottság javasolja, hogy az évente engedélyezett módosítások számát duplázzák meg. Minden sikeres egyszerűsítési gyakorlatot a nemzeti közigazgatásokkal szoros együttműködésben kell végrehajtani.

Végül, de nem utolsósorban a Bizottság javasolja, hogy a 10 hektár alatti kis gazdaságok mentesüljenek a feltételességi követelményeknek való megfeleléssel kapcsolatos ellenőrzések és szankciók alól. Ez jelentősen csökkentené a KAP kedvezményezettjeinek 65%-át kitevő kisgazdák ellenőrzéssel kapcsolatos adminisztratív terheit.

A mezőgazdasági termelők javadalmazásának és az élelmiszer-ellátási láncban elfoglalt helyzetüknek a javítása érdekében a méltányosság fokozására és a mezőgazdasági termelők tisztességtelen kereskedelmi gyakorlatokkal szembeni védelmére a Bizottság több olyan intézkedési lehetőséget mutat be, amelyek rövid és középtávon megvalósíthatók

Egy azonnali megvalósítandó intézkedés részeként idén nyáron a Bizottság elindítja az agrár-élelmiszeripari ellátási lánc termelési költségeinek, árréseinek és kereskedelmi gyakorlatának megfigyelőközpontját, amely az adatok nyilvánosságra hozatala és az információcsere révén növelni fogja a lánc költségeinek és árréseinek átláthatóságát, hogy bizalmat építsen az érdekelt felek között, és közös diagnózist állítson fel a helyzetről.

A mezőgazdasági termékek közös piacszervezésének létrehozásáról szóló rendeletben meghatározott jelenlegi jogi keret célzott javítása keretében a mezőgazdasági termelők által az élelmiszeripari vagy kiskereskedelmi vevőkkel kötött szerződésekre alkalmazandó szabályok megerősítése, valamint a termelői szervezetek megerősítésére törekszik a Bizottság javaslata. A cél az, hogy a piacorientáltság alapelvének megőrzése mellett segítsenek korrigálni a lánc egyensúlyhiányát.

Ezen túlmenően a Bizottság alaposan értékelni fogja az élelmiszer-ellátási láncban alkalmazott tisztességtelen kereskedelmi gyakorlatokról szóló, 2021 óta hatályos irányelvet, és várhatóan 2025-ben jogalkotási javaslatot tesz az értékelésen alapulóan.